На основу Закона о стечају („Сл. гласник РС“ бр. 104/09, ..., 83/14) и Националног стандарда о начину и поступку уновчења имовине стечајног дужника - Националног стандарда број 5 („Сл. гласник РС“ бр. 13/10), стечајни управник дужника,


СТЕЧАЈНА МАСА ГП „GEMAX“ ДОО БЕОГРАД - У СТЕЧАЈУ 
ул. Батајнички друм 5, Београд
(адреса за пријем поште: Немањина 3, Београд)

ОБЈАВЉУЈЕ

ЈАВНИ ПОЗИВ ЗА ДОСТАВЉАЊЕ ПОНУДА
за пружање услуге процене вредности имовине дужника стечајне масе 

Имовину дужника стечајне масе чини:
- непокретност (објекат и земљиште);

Сврха процене јесте израда извештаја о процени тржишне вредности имовине која чини предмет процене ради њеног уновчења у циљу остваривања највеће могуће вредности имовине стечајног дужника и највећег могућег степена намирења поверилаца у поступку стечаја који се води над дужником Стечајна маса ГП „Gemax“ доо Београд - у стечају.

Метод процене: Проценитељ ће процену извршити у складу са одредбама Закона о стечају; Националног стандарда број 5 - Национални стандард о начину и поступку уновчења имовине стечајног дужника; Закона о проценитељима вредности непокретности; Правилника о националним стандардима, кодексу етике и правилима професионалног понашања лиценцираног проценитеља; Међународних стандарда финансијског извештавања и осталих релевантних прописа. Понуђачи су дужни да опишу методе које намеравају да користе у својој процени.

Задатак проценитеља јесте: 
· да изради извештај о процени тржишне вредности појединачне имовине дужника стечајне масе, при чему ће се одредити (алоцирати) одговарајући део тржишне вредности који се односи на удео имовине дужника стечајне масе у односу на јединство непокретности.

Рок за извршење посла: - рок за извршење посла ће бити један од параметара за одабир најповољнијег понуђача.

Извештај о процени: - Утврђивање процењене вредности врши се у складу са Међународним стандардима финансијског извештавања, а извештај о процени мора бити сачињен у складу са важећим националним и међународним стандардима за процену вредности, односно у складу са Правилником о националним стандардима, кодексом етике и правилима професионалног понашања лиценцираног проценитеља ("Сл. гласник РС", бр. 37/23), као и осталим релевантним прописима за вредновање имовине. 

На избор понуђача, осим финансијске понуде, узима се у обзир и стручност, референце (посебно присуство проценитеља на листама банака) и други елементи понуде који су од значаја за вршење процене.

Потребно је да понуда садржи доказ да је понуђач регистрован за обављање одговарајуће делатности код надлежног органа, да поседује лиценцу овлашћеног проценитеља, као и одговарајуће решење за лице које је уписано у листу коју води надлежни орган за вршење послова процене, цену исказану у динарима са и без обрачунатог ПДВ-а, рок израде процене вредности, као и референце за извршене процене вредности за последње три године.

Заинтересовани понуђачи, односно њихови овлашћени представници, могу добити детаљне информације за израду понуде, као и интегрални текст позива са свим предвиђеним условима, путем телефона 011/664-10-16 или електронске адресе: gemax.stecaj@gmail.com

Понуде за вршење услуга процене могу се предати најкасније до 15.07.2024. године до 16:00 часова искључиво у електронској форми на e-mail адресу: gemax.stecaj@gmail.com

Напомена: Само понуде достављене од стране проценитеља са лиценцом ће се узети у разматрање.

Овлашћено лице: стечајни управник Зоран Каличанин, 011/664-10-16, e-mail:  gemax.stecaj@gmail.com 
